На основу чл. 27. став 5. Закона о стечају и релевантних одредби Националног стандарда за управљање стечајном масом (бр.5), стечајни управник стечајног дужника Омладинска задруга ЕЛАН ТИМ Неготин - у стечају, ул. Трг Ђорђа Станојевића 82/II, матични број 21005908
објављује
ПОЗИВ ЗА ДАВАЊЕ ПОНУДА ЗА ОДАБИР НАЈБОЉЕГ ПОНУЂАЧА 
за
пружање услуга процене вредности целокупне имовине стечајног дужника
Омладинска задруга ЕЛАН ТИМ Неготин - у стечају, и то:

1. процене ликвидационе вредности целокупне имовине стечајног дужника


1.   Предмет понуде
Предмет понуде су услуге  у спровођењу стечајног поступка.
Привредно друштво Омладинска задруга ЕЛАН ТИМ Неготин - у стечају, матични број 21005908, спроводи поступак избора најбољег понуђача за пружање услуга процене целокупне имовине стечајног дужника и позива заинтересоване понуђаче који испуњавају услове наведене у овом позиву да доставе своје понуде за процену имовине и то:
· покретна имовина утврђена пописом ускладиштена на локацији Трг Ђорђа Станојевића 82/II. Спецификација покретне имовине доставља се у прилогу.

2.	Сврха понуде
Сврха понуде је да се на основу анализе која буде обављена, створе услови за продају целокупне имовине стечајног дужника најповољнијим начином продаје. Стварање услова за продају имовине стечајног дужника најповољнијим начином продаје подразумева процену ликвидационе вредности његове имовине, као и његову процену као правно лице, а у складу са одредбама Закона о стечају и Националним стандардом бр. 5 о начину и поступку уновчења имовине стечајног дужника.
Резултати процене ће бити основ за доношења одлуке стечајног управника о начину продаје непокретне имовине стечајног дужника, и висини почетне вредности те имовине. Такође, процена ликвидационе вредности непокретне имовине стечајног дужника ће се извршити  за сврхе идентификовања и приоритетног намирења разлучних поверилаца. 
  
3.	Методе анализе
Понуђач, са којим се закључи уговор, ће вршити процену на основу одредби Закона о стечају и Националног стандарда бр. 5 о начину и поступку уновчења имовине стечајног дужника, користећи методе прописане овим прописима. Неопходно је да се у процени примене оне методе које су у складу са Међународним стандардима процене и Националним стандардом бр. 5 о начину и поступку уновчења имовине стечајног дужника, које омогућавају исказивање ликвидационе вредности имовине стечајног дужника и вредности као правног лица.
    
4.	Извештај о процени
По завршетку посла, понуђач је дужан да припреми и достави детаљан извештај у писменој форми, који ће садржати следеће:
1. предмет процене,
1. датум процене,
1. класификацију по групама основних средстава,
1. опис метода коришћених у процени сваке групе основних средстава и капитала,
1. закључак о процењеној ликвидационој вредности имовине стечајног дужника и његове вредности као правног лица,
1. претпоставке и ограничавајуће услове,
1. прилоге са исказаним вредностима по свакој ставци основних средстава (такође и у електронској форми погодној за пренос у регистар основних средстава).

5.	Рок за извршење посла

Рок за извршење наведених послова, који ће детаљније бити регулисани уговором, износи 20 дана од дана потписивања уговора са најбољим понуђачем.

6.	Услови конкурисања

Понуду за учествовање може поднети сваки понуђач који испуњава услове у смислу квалификационих захтева, утврђене од стране наручиоца, и то:
1. да је регистрован за обављање одговарајуће делатности код надлежног органа;
1. да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
1. да располаже неопходним финансијским и пословним капацитетом:
1. да располаже довољним кадровским и техничким капацитетом за вршење услуга из понуде.
1. да проценитељ задужен за процену вредности имовине има одговарајућу лиценцу за вршење процене (приложити копију лиценце).

7.	Информације за понуђаче

Заинтересовани понуђачи, односно овлашћени представници, могу понуде доставити препорученом поштом у року од 15 дана од дана објављивања позива, на адресу стечајног управника : 

 Ранко Милетић ПР, стечајни управник и вештак економско-финансијске струке Агенција „К и М“ Бор, 19210 Бор, ул. Радничка бр.10. поштански фах 29. 
Понуду доставити у једном примерку у затвореној коверти, са назнаком „ПОНУДА“ – процена вредности имовине стечајног дужника Омладинска задруга ЕЛАН ТИМ Неготин - у стечају, ул. Трг Ђорђа Станојевића 82/II, матични број 21005908.

Понуда садржи:
1. доказе о испуњености услова из тачке 6. овог позива;
1. рок у коме ће процена бити урађена;
1. цену за пружену услугу исказану у динарима, са посебно исказаним ПДВ-ом;
1. динамику плаћања уговорене цене.

Додатне информације и појашњења у вези са припремањем понуде понуђачи могу тражити у писменом облику, најкасније пет дана пре истека рока за достављање понуде. Захтеве за додатне информације понуђачи треба да доставе на адресу стечајног дужника, са назнаком „Питања у вези са понудом“. Наручилац ће у року од два дана од дана пријема захтева послати понуђачу одговор у писменом облику.

Листа свих достављених понуда за процену ће бити достављена Одбору поверилаца, који ће одлуку о избору најбољег понуђача донети у року од 8 дана од дана достављања, о чему ће бити обавештени сви понуђачи.

Након избора најбољег понуђача стечајни управник ће се обратити стечајном судији за давање сагласности за ангажовање стручних лица, након чега ће се приступити закључењу уговора.

Исплата  цене за обављену услугу процене, која ће бити прецизирана уговором, извршиће се у складу са приливом средстава у стечајну масу а након достављања извештаја о процени из тачке 4. овог позива. 
Наручилац задржава право да по пријему свих понуда донесе одлуку да не изабере ни једног понуђача, о чему ће се понуђачима доставити писмено обавештење.

У случају одустанка од поступка избора најбољег понуђача, наручилац неће бити одговоран, ни на који начин, за стварну штету, изгубљену добит, или било какву другу штету коју понуђач може услед тога да претрпи, упркос томе што је наручилац био упозорен на могућност наступања штете.

                                                                  Стечајни управник
У Бору, дана 27.12.2023.год.			                     Мр Ранко Милетић дпл. ецц
                                                                       



